ଆରମ୍ଭରୁ ଶେଷ ପର୍ଯ୍ୟନ୍ତ ସମାଧାନ ସୂତ୍ର ଯୋଗାଇଦେବା ପାଇଁ ପ୍ରୟୋଗ (application) ବ୍ୟବସ୍ଥାର ବିକାଶ କରାଯିବା ସଙ୍ଗେସଙ୍ଗେ ସାରା ରାଜ୍ୟରେ ନିମ୍ନଲିଖିତ ସେବା ସମୂହ ଯୋଗାଇଦେବା ଉଦ୍ଦେଶ୍ୟରେ ରାଜ୍ୟ ତଥ୍ୟ କେନ୍ଦ୍ର ଗୁଡ଼ିକରେ ତାହାର ପ୍ରଚଳନ କରାଯାଇଛି ।
- ଜାତିଗତ ପ୍ରମାଣପତ୍ର (ଅନୁସୂଚିତ ଜାତି ଓ ଅନୁସୂଚିତ ଜନଜାତି)
ଭାରତ ସରକାରଙ୍କ ଦ୍ୱାରା ପ୍ରୟୋଗ (application) ଧାରାର ବହୁତ ପ୍ରଶଂସା କରାଯାଇଛି । ତାହାକୁ ସଫଳତାର ସହିତ ଭାରତ ସରକାରଙ୍କ ଡିଜି-ଲକର୍ ('ଇ'-ପ୍ରମାଣପତ୍ର ଗଚ୍ଛିତ କରି ରଖିବା ଏବଂ ପୁନରୁଦ୍ଧାର ନିମନ୍ତେ ଉଦ୍ଦିଷ୍ଟ), 'ଇ'-ତାଳ (ଅର୍ଥକାରବାର ଦେଖିବା ପାଇଁ ଉଦ୍ଦିଷ୍ଟ) ଏବଂ ତ୍ୱରିତ ଆକଳନ ବ୍ୟବସ୍ଥା (ନାଗରିକମାନଙ୍କ ମତାମତ ନିମନ୍ତେ RAS ଉଦ୍ଦିଷ୍ଟ) ସହିତ ସଫଳତାର ସହକାରେ ସମନ୍ୱିତ କରାଯାଇଛି । ସଂପୃକ୍ତ କର୍ତ୍ତୃପକ୍ଷଙ୍କ ଦ୍ୱାରା ଅନ୍ଲାଇନ୍ ଜରିଆରେ ପ୍ରମାଣପତ୍ରର ସଠିକତା ନିରୂପଣ କରିବା ପାଇଁ ତାହାକୁ 'ଛାତ୍ର ଏକାଡେମିକ୍ ପରିଚାଳନା ବ୍ୟବସ୍ଥା' (SAMS)ର ରାଜ୍ୟ ପ୍ରୟୋଗ ସହିତ ମଧ୍ୟ ସଂଯୋଜିତ କରାଯାଇଛି । ସାଧାରଣ ପ୍ରଶାସନ ବା ଜିଏ (ଏଆର୍) ବିଭାଗର ସିଏମ୍ଏସ୍ ବ୍ୟବସ୍ଥା ସହିତ ମଧ୍ୟ ସଂଯୋଜିତ କରାଯାଇଛି । ଏହା ଫଳରେ ସରକାର କାର୍ଯ୍ୟକାରୀ ହେଉଥିବା ସମସ୍ତ ସେବା ସୁବିଧା ବାବଦ ମୋଟ ଆର୍ଥିକ କାରବାର ସଂପର୍କରେ ଜାଣିବା ପାଇଁ ସକ୍ଷମ ହୋଇପାରୁଛନ୍ତି ।
ବର୍ତ୍ତମାନ ଓଆର୍ଟିପିଏସ୍ଏ (ORTPSA) ଅଧୀନରେ ତାଲିକାଭୁକ୍ତ ହୋଇଥିବା ୧୪ ଗୋଟି ସେବା କ୍ଷେତ୍ରର ବିକାଶ ଓ କାର୍ଯ୍ୟକାରିତା ପାଇଁ ତା'ର ସର୍ଭିସ ପ୍ଲସ ଫ୍ରେମୱାର୍କ ବ୍ୟବହାର କରି ଏନ୍ଆଇସି (NIC)କୁ ଦାୟିତ୍ୱ ନ୍ୟସ୍ତ କରାଯାଉଛି।
ସିଧାସଳଖ ନିଜ ଘରଠାରୁ ହିଁ ସେବା ସୁବିଧା ହାସଲ କରିବା ପାଇଁ ମଧ୍ୟ ନାଗରିକମାନଙ୍କୁ ସମର୍ଥ କରିବା ଉଦ୍ଦେଶ୍ୟରେ ରାଜ୍ୟ କୋଷାଗାରର ଆଇଏଫ୍ଏମ୍ଏସ୍ ବ୍ୟବସ୍ଥା ସହିତ ସଂଯୋଜିତ କରିବା କାର୍ଯ୍ୟ ଆଗେଇ ଚାଲିଛି ।
